Os primeiros estados apareceron no cuarto milenio antes de Cristo en Mesopotamia e en Exipto nas marxes do río Nilo,. No tercer milenio antes de Cristo xorde a Cultura do val do Indo, e a civilización Caral no Perú. Tamén dá comezo a época dos Tres augustos e cinco emperadores nas marxes do río Amarelo. Na China a partir do 2500 a. C. aparece a primeira dinastía testificada pola arqueoloxía que é a dinastía Xia. No segundo milenio antes de Cristo emerxeron civilizacións en Creta, Grecia Oriental e Turquía.\nA civilización sínica: Falan o idioma chinés. O seu sistema de escritura é o Rénwù. A súa relixión é o confucianismo, budismo, taoísmo e outras privadas. Son máis de mil millóns e se encontran na China e Asia oriental.\nA civilización xudía: Son poucos pero de grande influencia. Falan en idioma hebreo, escriben co Alef-bet e a súa relixión é o xudaísmo.\nDinastía Shang (1600 a. C. - 1046 a. C.). A dinastía Shang seguiu á lendaria dinastía Xia e precedeu á dinastía Zhou (1122 a. C. - 256 a. C.). Especúlase que foi fundada por un líder rebelde que destronou o (aínda lendario) derradeiro gobernante Xia. En 1951 foi atopado en Erligang, nas proximidades da actual cidade de Zhengzhou, provincia de Henan, o primeiro sitio arqueolóxico da denominada cultura de Erligang (1600 a . C. - 1400 a. C.), da Idade de Bronce na China. Moitos arqueólogos chineses cren que Zhengzhou atópase onde estivera unha antiga capital da dinastía Shang, o que identificaría a cultura de Erligang como un dos inicios da dinastía Shang. Sima Qian di nas súas Memorias históricas que a dinastía Shang trasladou a súa capital seis veces. O derradeiro e máis importante traslado, á cidade de Yin en 1350 a. C., conduciu á época dourada da dinastía. Shang Zhou, o derradeiro rei Yin, suicidouse despois de que o seu exército fose derrotado polo pobo Zhou. As lendas din que o seu exército lle traicionou uníndose aos rebeldes. Tanto as lendas coreanas como as chinesas manifestan que un desencantado príncipe Yin chamado Jizi, que refusou ceder o poder aos Zhou, deixou China coa súa gornición e fundou o estado de Choseon preto da actual Pyongyang, o primeiro estado coreano. Aínda que Jizi é mencionado só unhas poucas veces nas Memorias históricas, pénsase que a historia da súa marcha a Choseon non é senón un mito.\nDinastía Tang (618 d. C. - 439 d. C.). No ano 618, un ano despois da morte do derradeiro emperador Sui, o militar Li Yuan asumiu o poder como emperador Gaozu da nova dinastía Tang. No ano 624, Taizong sucedeulle no trono. Tras a morte violenta do primeiro herdeiro ao trono, un segundo fillo do emperador subiu ao trono como emperador Gaozong en 649. A partir de novembro de 660. agravouse o estado de saúde do emperador Gaozong, e a Emperatriz Wu comezou a gobernar desde a sombra. Tras a morte do emperador, no ano 683, foi o seu terceiro fillo, o emperador Tang Zhongzong quen subiu ao trono, pero tras seis semanas, Wu usou o seu poder para destituilo e darlle o trono ao seu outro fillo, o emperador Tang Ruizong, que, como o seu irmán, gobernou de maneira nominal por un período breve, ata que a súa nai decidiu ratificar de xeito público e oficial o seu poder, converténdose na primeira e única muller na historia da China en ocupar o trono imperial. No ano 705, a emperatriz Wu, que, segundo as crónicas existentes, tiña xa 80 anos de idade, foi derrocada e o seu fillo o emperador Zhongzong retomou o poder, restaurando a dinastía Tang. Tras varios anos de loitas internas, o emperador Xuanzong consolidou o poder da dinastía. China neste período viviu unha época de esplendor cultural, con invencións como a pólvora ou o compás. No ano 904, o dirixente militar Zhu Wen lanzou un ataque contra Chang'an, destruíndo a cidade. A pesar da aparente fortaleza do imperio, o xeneral de orixe centroasiática An Lushan dirixiu unha das maiores rebelións chinesas, a rebelión de An Lushan, que sacudiu os cimentos do estado chinés no ano 755. O novo emperador Suzong logrou finalmente sufocar a rebelión no ano 763. Finalmente, en 907, Zhu Wen fixo matar ao derradeiro emperador Tang e proclamou unha nova dinastía: a dinastía Liang, con capitais nas cidades de Luoyang e Kaifeng.\nA Segunda República Francesa (1848 d. C. - 1852 d. C.) Comeza co goberno provisorio de 1848 (24 de febreiro - 9 de maio de 1848) foi un goberno colectivo de tendencia republicana posto en marcha despois da revoluciòn de febreiro de 1848 destinado a administrar o estado ata a constitución dunha Asemblea Nacional. Logo se estabeleceu a Comisión executiva da República francesa, a cal estaba composta por membros que igualitariamente asumían a función de xefes de estado, aínda que François Arago era o presidente titular. A Comisión sesionou do 9 maio ao 28 de xuño de 1848, cando foi designado Louis Eugène Cavaignac como xefe de goberno ata que se produciron as eleccións. O 10 de decembro de 1848, o primeiro Presidente da República francesa é elixido por sufraxio universal masculino: trátase de Luis Napoléon Bonaparte, o «príncipe-presidente», sobriño de Napoleón Bonaparte. A Constitución prevía un mandato presidencial de catro anos, sen posibilidade de reelección. O 7 de novembro de 1852, por medio dun plebiscito ponse fin á Segunda República e instáurase o Segundo Imperio. Luis Napoleón Bonaparte é proclamado como «Napoleón III, Emperador dos franceses», o 2 de decembro de 1852, data recordatoria da coroación de Napoleón I e da batalla de Austerlitz. Neste período produciuse a abolición da escravitude nas colonias.\n↑ "Tratados y legislación". El portal de la Unión Europea. 2007. Arquivado dende o orixinal o 06 de outubro de 2010. Consultado o 26 de outubro de 2011.\n↑ 37,0 37,1 "Internet Medieval Sourcebook Project". Arquivado dende o orixinal o 16 de abril de 2009. Consultado o 29 de abril de 2009.\n↑ "Origins of Modern Humans: Multiregional or Out of Africa? por Donald Johanson". Arquivado dende o orixinal o 22 de novembro de 2010. Consultado o 29 de abril de 2009.\n↑ "La evolución de la Agricultura". Arquivado dende o orixinal o 21 de abril de 2009. Consultado o 3 de maio de 2009.\nTraído desde «https://gl.wikipedia.org/w/index.php?title=Historia_do_mundo&oldid=6072439»\nA última edición desta páxina foi o 8 de maio de 2022 ás 21:06.


Prolingua pídelles aos partidos “repoñer o consenso e o marco legal” do galego tras o 21-O – Editorial\nProlingua pídelles aos partidos “repoñer o consenso e o marco legal” do galego tras o 21-O\n“Recuperar os consensos sociais e políticos básicos” e “repoñer os marcos legais que se foron destruíndo nestes anos”. Son dúas das peticións que Prolingua lles lanza ás formacións políticas que se presentan ás eleccións do 21 de outubro. Os “azares do calendario” fixeron que a asemblea xeral deste colectivo en defensa do galego cadrase coa “elaboración dos programas electorais” das diferentes formacións. “Sabemos que neles van ter que reflexionar sobre as políticas públicas orientadas á defensa e promoción da lingua e da cultura de noso”. Por iso Prolingua decidiu remitirlles unha carta pública ás organizacións que se presentan a uns comicios que chegan tras unha lexislatura na que “vimos como se estragaban e deturpaban moitos dos avances que se foran acadando en anos anteriores”.\nPara Prolingua o primeiro é tentar restituír “consensos básicos forxados arredor da lingua propia” que “o Goberno do presidente Núñez Feijóo esfarelou con teimosía”, din. “Asistimos ao baleirado de contido” da Lei de Normalización Lingüística” é á “utilización espuria de termos como liberdade ou imposición”, todo para “opoñerse e desprestixiar as políticas de igualdade que sinala o Estatuto” e a propia lei. As “mentiras” e “agresións continuadas contradín os datos da realidade” e nestes anos, lamentan, dende a Xunta creouse “unha situación social que favoreceu o retroceso e desprestixio da lingua”.\nAsí e todo non todo foi negativo nestes anos, na súa opinión. “Asistimos neste tempo ás máis grandes mobilizacións populares en defensa da lingua propia” e, tamén neste contexto electoral, coidan que “ignoralas indicaría unha actitude de desprezo cara ao pobo galego, que mostrou con claridade a súa vontade de rexeitar con contundencia as agresións que a lingua galega estaba a recibir”. Así as cousas Prolingua considera “imprescindible un cambio de políticas políticas a respecto da lingua”, cuns “contidos mínimos” que a asemblea xeral do colectivo sintetiza nun decálogo.\nO deber dos cargos públicos de utilizar o galego “no exercicio do seu cargo” e facelo cun mínimo de corrección, substituír o denominado decreto do plurilingüismo por “outra normativa que dea reaposta ao mandato básico” da Lei de Normalización, que as axudas aos medios de comunicación estean “condicionadas a un incremento significativo no emprego da lingua propia” ou potenciar o uso do galego na industria e obrigue a que respecte a toponimia oficial son algúns dos puntos das reclamacións aprobadas.\nNova Cerna e constitución en asociación\nAdemais da carta pública cara ao 21-O a asemblea de Prolingua, celebrada en Teo, serviu tamén para aprobar por unanimidade o informe económico e a candidatura da nova Cerna -directiva-, á que lle corresponderá, ademais de desenvolver as actividades ata a vindeira cita asemblear, en 2015, desenvolver os traballos para que o colectivo se constitúa en asociación. Manter o carácter apartidario de Prolingua e a unidade de acción con outros colectivos en defensa da lingua son algúns dos propósitos que saíron dunha asemblea na que tamén se apostou por adoptar unha estrutura comarcal ou lanzar unha liña de acción de promoción da lingua entre a xente moza.\nTags: baia edicions, defensa idioma, editorial galega, editorial gallega, idioma galego, idioma gallego, lingua galega, lingua gallega, praza\nhttps://baiaedicions.gal/editorial/wp-content/uploads/2012/09/Prolingua.jpg 900 1200 patricia http://baiaedicions.gal/editorial/wp-content/uploads/2017/04/logo.gif patricia2012-09-17 10:16:322012-09-17 10:16:32Prolingua pídelles aos partidos "repoñer o consenso e o marco legal" do galego tras o 21-O\nCultura e Educación presenta un completo programa de actividades culturais no CGAC\nUN FONDO DE GARANTíA PARA PEMES CENTRA AS NOVIDADES DE EUROPA CREATIVA\nA librería Trama de Lugo, primeiro selo de calidade do Ministerio de Cultura que se concede en Galicia\nCultura e o Igadi colaboran na análise e difusión de documentación internacional... A paixón de María Soliña proxectarase en Sundance


Artrose da articulación | Sitio oficial FlexOptima\nA opinión xeneralizada de que só as persoas maiores son susceptibles á artrose é fundamentalmente errónea. Esta enfermidade ten unha etioloxía diferente e pode afectar a persoas de calquera idade, xénero e ocupación.\nEntre as razóns que contribúen ao desenvolvemento da artrose das articulacións pódense distinguir:\nartrose primaria (debilitamento conxénito da cartilaxe articular);\nactividade profesional (practicar deporte, bailar, traballo físico pesado);\nEnfermidades que causan trastornos metabólicos;\ndeformación mecánica das xuntas (usar zapatos axustados ou inadecuados);\nEsta enfermidade caracterízase polo adelgazamento crítico da cartilaxe articular e a deformación da propia articulación, o que provoca unha forte dor no paciente e reduce significativamente a actividade motora. Segundo a OMS, a artrose é a principal causa de discapacidade e discapacidade en todo o mundo.\nSíntomas e complicacións da artrose\nA artrose pode afectar tanto ás articulacións grandes (xeonllos, cadeiras, cóbados, etc. ) como ás pequenas: articulacións das mans, dos dedos, dos pés. Nas fases iniciais da enfermidade, hai dor nas articulacións que empeora a medida que avanza a enfermidade. Pódese escoitar un crujido ao estirarse e flexionarse a articulación e dificultar os movementos. A medida que a artrose avanza, a articulación agrandase e a zona ao redor da articulación afectada vólvese demasiado sensible ao tacto, ao frío e á calor.\nAdemais da forte dor e deformación da articulación, que provocan defectos cosméticos, a artrose nas articulacións provoca complicacións graves sen tratamento. O atraso no tratamento está cheo do desenvolvemento destas enfermidades:\nPeriartrite (inflamación aguda do tecido que rodea a articulación enferma);\nSinovite (inflamación da membrana articular);\nCoxartrose (dano irreversible na articulación da cadeira).\nÁ súa vez, as complicacións da artrose da articulación levan á completa inmobilidade da articulación, que pode converterse na etapa inicial dunha discapacidade grave.\nTratamento da artrose das articulacións\nPara tratar a artrose utilízanse os seguintes métodos:\nCo método do fármaco, o tratamento da artrose ten como obxectivo mellorar a nutrición da cartilaxe e aliviar a síndrome da dor (introdución de xeles nutritivos especiais na rexión periarticular e inxestión adicional de antiinflamatorios non esteroides, gota e homeopáticos) .\nO método fisioterapéutico ten como obxectivo mellorar o fluxo sanguíneo á articulación e a súa mobilidade, así como aumentar o efecto da terapia farmacolóxica. A lista de medicamentos de fisioterapia inclúe:\nTerapia de ultrasóns;\nBaños de radon e sulfuro de hidróxeno;\nTerapia de pulso;\nTerapia con láser, etc.\nO método cirúrxico de tratamento está dirixido a eliminar as formacións óseas que levaron á artrose das articulacións e a normalizar o tamaño da articulación. Este método só se usa en combinación co tratamento de drogas e fisioterapia, xa que o traballo do médico é eliminar a causa da artrose e reducir o risco de que se repita.\nA base de diagnóstico e tratamento da clínica permite unha determinación precisa das causas do desenvolvemento da artrose nas articulacións, o grao de dano nas articulacións e tamén garante a selección individual do plan de tratamento óptimo para cada paciente. O hardware da clínica permite o uso das tecnoloxías máis avanzadas para o tratamento da artrose, destinadas á eliminación máis rápida e eficaz desta enfermidade.


Xulio Ferreiro revalida no Parlamento Europeo o compromiso do Concello contra o cambio climático - Coruña Online\nXulio Ferreiro revalida no Parlamento Europeo o compromiso do Concello contra o cambio climático\nO alcalde da Coruña, Xulio Ferreiro, participou este xoves no Parlamento Europeo en Bruxelas na reunión do Pacto Europeo dos Alcaldes e as Alcaldesas por unha Enerxía Sostible e contra o Cambio Climático, organismo que reúne a 6.000 rexedores de toda Europa e no que o goberno local reafirmou os seus compromisos de programa ademais de sumarse á axenda para o período 20202050 que se aprobou na reunión.\n“A Coruña quere ser referencia tamén no coidado do planeta, comezando pola nosa propia cidade”, indicou Ferreiro, que se sumou en nome do Concello aos acordos tomados polo Pacto de Alcaldes, que son, entre outros, o de reducir as emisións de CO2 cando menos nun 40% até 2030 mediante o aumento da eficiencia enerxética e un maior uso de fontes de enerxía renovábeis; o de traballar na redución do impacto do cambio climático no territorio; o de asumir obxectivos concretos e dar conta do seu cumprimento ou o de estender o Pacto a un ámbito maior, abrindoo á participación de autoridades locais de todo o mundo.\n“Sumámonos gustosos a estes obxectivos, como por exemplo ao de dar contas do desenvolvemento dos compromisos, algo que está moi relacionado coa nosa forma de gobernar e que vemos que tamén se instala na axenda global” comentou o alcalde da Coruña, que engadiu: “Este goberno retomou desde o primeiro día a Estratexia Local Contra o Cambio Climático aprobada en 2011, antes das eleccións dese ano, posto que no nos programa xa incluiamos a súa revisión e revitalización, así como a dotación de recursos para a Oficina Contra o Cambio Climático”.\nNese sentido, o alcalde da Coruña refrendou no Parlamento Europeo as medidas concretas e inminentes, mesmo algunha xa en marcha, do seu goberno neste sentido, entre as que destacou “a introdución de cláusulas medioambientais e de eficiencia enerxética na contratación pública; a protección do parque de Bens; a aposta polo transporte público; a eficiencia enerxética nos edificios municipais e privados; a xestión ecolóxica das zonas verdes; a procura de acordos con industrias con base na cidade ou a inclusión da economía verde como liña de traballo no Plan de Emprego”.\nA maiores, segundo lembrou Ferreiro, “o Concello tamén traballa no arranxo de problemas medioambientais crónicos na cidade, como pode ser o da Ría do Burgo, cuxa limpeza e recuperación é unha das prioridades deste goberno, que traballa arreo para conseguilo xunto a outras institucións locais ou a propia Universidade”.


Orzamentos da Xunta 2014: O medio ambiente, tocado e afundido. Novas. ADEGA, Asociación para a Defensa Ecolóxica de Galiza.\nInicio / Novas / ADEGA Nacional / Orzamentos da Xunta 2014: O medio ambiente,...\nOs Orzamentos de 2014 apresentados pola Xunta confirman a desaparición de facto das políticas públicas ambientais. Dende que chegou Feijóo o ambiente galego perdeu 198 millóns de € e áreas como Conservación da Natureza reduciron un 91% os seus fundos.\nAs prioridades ambientais da Xunta? Despexar á nosa natureza\nA esta baixada do 91,3% nos investimentos reais en Conservación (943.541€ en 2014 fronte aos 10.906.638 de 2009) hai que engadir tamén un descenso dp 90,6% (837.840€ este ano fronte aos 8.046.353 de 2009) nas transferenzas de capital, isto é, nas axudas públicas para promover iniciativas de millora ambiental.\nNeste capítulo destacan algunhas clamorosas omisións que deixan claro o grao de sensibilidade e compromiso da Xunta do PP coas prioridades que fixa a ONU e Europa: Hernández e Feijóio adican 0(cero)€ á loita contra o cambio climático; 0(cero)€ ao desenvolvemento sustentábel polas Axendas21 locais e 0(cero)€ á loita contra as especies invasoras, a segunda causa de perda de biodiversidade no mundo segundo a IUCN (Unión Internacional para a Conservación da Natureza).\nE que hai dos Parques Naturais, os espazos coa maior categoría de protección da rede galega? Pois as axudas directas a Parques Naturais (conceito 7700), supoñen en 2014 uns ridículos 4.556€, aínda memos que en 2013 (23.333€) e a anos luz dos 350.000€ de 2009. Mentres estes señores xestionen o ambiente, nen Parque Natural no Pindo nen unha mínima dignidade para as nosas "catedrais naturais". Como aconteceu co ensino e a sanidade, a porta para a súa privatización fica xa aberta...\nOutras cuestións sangrantes que reflicten as prioridades desta Xunta depredadora e nefasta para o ambiente, son por exemplo as cantidades adicadas a financiar o labor das protectoras e xestionar os animais domésticos abandonados: Se en 2013 adicaron uns cativos 20.000€ para todos os concellos do país (fronte aos 450.000€ de 2009), en 2014 estas axudas redúcense a 0(cero). Pola contra, os cazadores disporán de 181.000€ para a "ordenación cinexética e piscícola", e abofé que "ordenarán" habida conta da manga ancha co chumbo que amosa a Dirección Xeral de Conservación.\nNon estrana tampouco que, entregando a xestión da nosa fauna aos cazadores, os cartos para compensar os danos da fauna salvaxe caian un 54,6% (106.035€ en 2014 fronte aos 234.000€ de 2009). As consecuencias xa son coñecidas: Masacres todo o ano e un futuro aínda máis negro para o lobo galego.\nOs colectivos ambientalistas: Un molesto atranco para a Xunta\nFeijóo e Hernández tampouco parecen conformarse con eliminar os cartos adicados á promoción de actividades ambientais e de cooperación por parte do tecido asociativo (en 2009 preto de 1,2 millóns de €). Pretenden tamén silenciar ás asociacións ecoloxistas: Por terceira vez ADEGA tivo que acudir ao Valedor para que a Xunta convoque os organismos consultivos ambientais nos que estamos representados: O Consello Galego de Medio Ambiente leva sen reunirse dende o 21-2-2012 (obriga legal de convocarse semestralmente); o Observatorio Galego da Biodiversidade dende o 22-12-2010 (obriga legal de reunirse 1 vez ao ano) e o Consello da Rede de Parques Naturais de Galiza, co deber de reunirse semestralmente non se reuníu nin unha vez dende a súa constitución.\nEn: Radio Cerna- Recortes no medio ambiente. Orzamentos 2014


Voltar ó pesadelo perdido - Gaivotas eternas\nVoltar ó pesadelo perdido\nÉ coma voltar a soñar co mesmo,\nco que nunca foi, co que nunca será,\né coma un remuíños sobre a alma,\né coma unha bofetada fóra de tempo,\nsen senso, nas costas, na boca,\nna sinrazón rexeitada.\nÉ coma chegar fóra de horario,\né coma sentir que xa non é,\né coma mirar no espello\ne non verse,\né coma perderse\nnos versos dun poema inacabado.\nE sentir, outra vez, sentir\nunha vez máis que xa non son nada,\nporque nunca fun, porque nunca serei,\nxa non son...\nOs lectores din... (5) - Categoría: Poesía - Publicado o 17-03-2011 16:44\n5 Mentres tomamos café, penso...\n1 Sempre se é. Todo sempre é, aínda que puidese non ter sido. E aínda que se sinta non ser...\nE a pesar de non ser, sempr#blgtk08#e se é.\nDigamos que se sentimos non ser, xa somos.\nNon se entende, verdade?\nOpinou A nena do paraugas (18-03-2011 08:31)\n2 Si, si se entende. É coma cando un ten a sensación de non facer nada e, nese non f#blgtk08#acer, xa está facendo en realidade. Imaxino que o teu enfoque vai por aí, non é ?\nOpinou Gaivota (18-03-2011 19:20)\n3 Pode ser que sempre se sexa..........pero eu quixera no ser, xa non por mi, por os outros que todos se esqueceran que fun, que estiven e así poder desapar#blgtk08#ecer degradarme coma unha folla do outono pouco pouco. Sen espaventos, sen presas. Esquecida ou ignorada pero sen parte dun ciclo vital.\nOpinou (21-03-2011 09:15)\n4 Bolboreta, canto tempo sen verte por aquí!\nEstá máis que demostrado que unha peza, por mínima que sexa, en calquera maquinaria, é necesaria. Da mesma maneira, está demostrado que un reloxio parado dá ben a hora polo menos dúas veces ó día.\nE as follas de outono non se desfán simplemente: convírtense en fermosas paisaxes (ás vec#blgtk08#es, eternas nos poemas e pinturas dalgúns autores); en casas para determinados animaliños; manteñen as raíces das árbores e plantas protexidas todo o inverno (o que os mantén vivos e, ó mesmo tempo, alimenta); dan cobixo a pequnos tesouros coma hongos, setas e trufas... en fin, que as follas de outono son tamén importantes e necesarias.\nOpinou Gaivota (21-03-2011 10:11)\n5 é raro que deixe algun comentario..#blgtk08#.pero encantame o teu blog\nOpinou bolboreta (22-03-2011 22:19)


Marvel ría de Joker por Joaquín Phoenix coa súa Spider-Man | Century\nMarvel ría de Joker por Joaquín Phoenix coa súa Spider-Man\nGrazas ao multiverso, todo é posible nos comics de Marvel. Incluso as parodias dos personaxes da distinguida competencia, como o último e exitoso Joaquín Phoenix. E quen é mellor facer que Spider-Ham-Ham-Ham: un novo universo.\nNo número 5 de Spider-Ham of Marvel Comics, a versión porcina dos trepamuros e os seus aliados están baixo o control Do villano Mojo, que decide usalos para representar varias parodias de series e películas coñecidas. Despois de enviar Spider-Ham a un universo ao estilo de pai da familia, Mojo explica que tamén se secuestran a Peter Parker da Terra-616.\nA versión “normal” aparece cun traxe e vermello, azul e Tie amarela que é unha referencia clara á que Joaquín Phoenix vestida con Joker. Peter tamén trae a cara composta emulando a máscara de araña, que á súa vez é unha parodia da pintura de pallaso icónico de Gotham.\nO villano Mojo explica que a súa intención era usar Spider-Man “para explorar cuestións complexas e maduras como a violencia ea enfermidade mental”, noutra alusión cara a how Todd Phillips que fai o personaxe icónico para analizar os temas escuros do que fai Normalmente non falan en películas de superheroes.\nAdemais de pasar olímpicamente os seus aliados ao loitar, como o propio Joker, Peter Parker tamén emula o sorriso torcido que sabía como recrear Phoenix na película Todd Phillips.\nAínda que Marvel non menciona explícitamente o nome de Joker, posiblemente por dereitos de autor, está claro que é un homenaxe á galardonada película DC. E máis aló, é un crossover perfecto entre ambos personaxes, algo así como un araña.


III Marcha pola Memoria das Encrobas. Autor: Yoshimura Ramón\nA aldea da Lousa acolleu o pasado domingo 29 de setembro a III Marcha pola Memoria das Encrobas, na que participaron artistas, axentes sociais e representantes de plataformas cidadás medioambientais de diferentes puntos do país. Máis de 200 persoas acudiron a un evento de carácter lúdico-reivindicativo arredor da memoria das loitas labregas contra a ocupación das terras por parte de Unión Fenosa.\nO acto contou cos versos das poetas Patricia Cambón, Ramiro Vidal e Laura Rei Pasadín, aos que se uniron os de María Rodríguez, natural das Encrobas, en boca das propias veciñas. A parte musical veu da man de Xosé Luís Rivas (Mini), Zeltia Irevire e Peter Brea, así como das pandeireteiras das Encrobas, agrupacións musicais da Pontraga, o Reverendo Can e os Gaiteiros de San Martiño.\nApós 42 anos dos primeiros enfrontamentos entre o pobo e a Garda Civil, non se trata só de lembrar o acontecido. O exemplo do pasado lévanos cara ao futuro, como demostra a Rede de Plataformas Medioambientais Compostela-Ulla-Tambre, cuxos representantes alzaron de novo o berro de “aire, auga e terra limpas” contra os diferentes proxectos empresariais agresivos co territorio (megaminaría, eólicos en lugares non axeitados, vertedoiros irregulares...) que comprometen o futuro económico e social de Galiza.\nO encontro serviu, deste xeito, para abrir un debate sobre a recuperación dos espazos mineiros, coa vista posta na posibilidade de que se instale unha planta de biogás na zona. Neste senso, reclamouse que os terreos da antiga mina, actualmente ocupados pola central térmica de Meirama, unha vez pecha e desmontada, sexan devoltos en condicións óptimas para uso público e a realización de actividades sustentábeis, respectuosas co medio ambiente e cunha veciñanza que leva demasiados anos padecendo todo tipo de agravios e contaminación por mor da explotación industrial.\nAs persoas participantes incidiron especialmente na necesidade de lembrar as ocupacións e como as expropiacións da contorna se levaron a cabo, reclamando que siga viva a loita polos dereitos da xente da Lousa, sobre todo ante a incerteza que trae o peche da central térmica e a ameaza de novos proxectos industriais que poderían afectar a comarca, considerada pola plataforma Salvemos a Comarca de Ordes como un “territorio de sacrificio”.\nREDE DE PLATAFORMAS MEDIO AMBIENTAIS MEDIO AMBIENTE MEIRAMA as encrobas


A Xunta de Goberno Local de Vilalba ven de aprobar as bases da convocatoria de axudas de material escolar de Educación Infantil (3-6 anos) para o próximo curso 2021/2022. A...\nO Concello de Vilalba abre hoxe, 16 de xuño, e ata o 29 de xuño o prazo de inscrición nos seus Campamentos Urbanos de Verán 2021, co obxectivo prioritario de...\nA alcaldesa de Vilalba, Elba Veleiro, e o concelleiro de Infraestruturas, Luis Fernández, presentáronlle esta mañá aos veciños e veciñas os traballos de acondicionamento e renovación de varios viais de...\nO Concello de Vilalba presenta a súa programación con motivo da celebración en xuño do mes do Orgullo LGTBI. Vilalba reivindicará a diversidade e visibilidade do colectivo LGTBI cunha proposta...\nO alumnado de Primaria do Ceip Terra Chá de Vilalba conta xa cun novo e animado parque de xogos coa deseño de varios xogos sobre o chan. Trátase dun patio...\nA ‘muller orante’ de Leandro Seixas\nLeandro ten un estilo contemporáneo case abstracto, cun dominio das formas xeométricas e a predominancia do uso da mármore de cores e o metal. Por Miriam Fernández Non sempre hai...\nA xestora do PP de Vilalba reuniuse con representantes de asociacións de mulleres do Concello dando continuidade ás xuntanzas con distintos colectivos e sectores económicos do municipio. O encontro serviu...\nA Confederación Hidrográfica do Miño-Sil (CHMS), Organismo autónomo dependente do Ministerio para a Transición Ecolóxica e o Reto Demográfico, mellora a capacidade hidráulica do río Madalena, afluente do Ladra, ao...\nPolicía Local e Garda Civil de Vilalba formáronse sobre igualdade e violencia de xénero\nOs corpos de seguridade da Policía Local e a Garda Civil de Vilalba veñen de recibir unhas sesións formativas sobre igualdade, violencia de xénero e tratamento dos delitos de odio....\n« Anterior 1 2 3 4 5 6 … 99 Seguinte »


Tormenta perfecta nas urxencias hospitalarias - PSdeG-PSOE\nInicio Novas Tormenta perfecta nas urxencias hospitalarias\n13.01.2015 32641281A Carmen Acuña, PARLAMENTO DE GALICIA, Sanidade 0\nA portavoz de Sanidade do Grupo Socialista, Carmen Acuña, acusou hoxe ao presidente da Xunta de ter provocado a “tormenta perfecta” que colapsou á vez as urxencias de tódolos hospitais galegos. Acuña reclamou hoxe a comparecencia da conselleira de Sanidade para dar conta da falla de coordinación que ten advertido o propio presidente da Xunta.\nAcuña sinalou que dita censura explícita debe derivar no cese da titular de Sanidade, que está a dar a cara polo colapso sanitario “repetido e continuo” provocado polos recortes en persoal, material e camas dende a chegada de Feijóo. Responsabilizou ao presidente da Xunta de ter levado “ao límite” á sanidade, logo de recortar 500 millóns de euros, entre 2.000 e 3.000 profesionais e un mínimo de 300 camas.\nRecolleu hoxe as críticas do persoal sanitario, que advirte que atender aos servizos de urxencias sanitarias é “imposible, é como estar na guerra” pola alta demanda e a falla de recursos humanos e materiais. A responsable socialista negou ironicamente a falla de coordinación que alegou o presidente da Xunta, xa que, explicou, “están tódolos hospitais coordinados colapsando ao mesmo tempo”.\nA resposta do presidente da Xunta, dixo, segue punto por punto a súa estratexia habitual de culpar a outro –neste caso á gripe-, por mentir –falando de falla de coordinación e non de recorte-, e finalmente por lamentarse –pedindo unhas desculpas que “non son suficientes”-. Acuña lembrou así que “Feijóo sempre pide desculpas cando lle supera a situación”, como fixo coas fotografías co seu amigo o narcotraficante Marcial Dorado.\nOs socialistas esíxenlle ao presidente da Xunta que ademais tome decisións de goberno para resolver a situación cesando á conselleira e repoñendo a sanidade pública como mínimo ao nivel que a atopou á súa chegada ao goberno galego. Acuña presentou hoxe unha interpelación sobre a situación de colapso xeneralizado do servizo de urxencias e na sanidade pública en xeral polos recortes aplicados por Feijóo.\nReclamou así “mais compromiso coa sanidade pública e menos derivacións á privada”, que agora está a ser presentada como a solución por parte do PP, que aproveita para derivar pacientes aos centros concertados. Reclamou “mais prevención e recursos” e “escoiten o que teñen que dicir os profesionais da sanidade e os usuarios sobre a calidade da atención en urxencias”.\nAcuña explicou que os recortes drásticos e xeneralizados na sanidade pública provocan o colapso irremediable dos servizos de urxencias, que non poden facer circular aos doentes e bloquean o acceso ao centro hospitalario. Estes doentes, dixo, serían mellor atendidos se atención primaria tivera os medios suficientes e adecuados para tratar aos crónicos evitando as descompensacións e prevendo a través de vacinas as infeccións e as epidemias de gripe mais numerosas e virulentas que colapsan as urxencias.\nHoxe os centros de Galicia carecen de espazo para ingresar aos doentes, por ter camas plantas e ata hospitais enteiros pechados todo o ano, e por carecer de espazo neses servizos n para tratalos adecuadamente, incluso sen material de laboratorio para facer as diagnoses, ou con mascarillas inhalatorias defectuosas para aplicar o tratamento oportuno.\nArtigo anterior\tOs socialistas critican que as axudas para contratar a perceptores da Risga “son para maquillar as cifras en ano electoral” e non se conceden “con criterios obxectivos” Artigo seguinte\tO PP paraliza as leis contra a violencia de xénero


Identifican 39 proteínas implicadas no proceso de infarto cerebral | Consumer\nIdentifican 39 proteínas implicadas no proceso de infarto cerebral\nPor primeira vez descríbense no ser humano proteínas implicadas no desenvolvemento do ictus\nCientíficos do Grupo de Investigación Enfermidades Neurovasculares do Vall d’Hebron Instituto de Investigación (VHIR) identificaron 39 proteínas implicadas no proceso de infarto cerebral. Este traballo enmárcase na primeira investigación con mostras humanas paira detectar as variacións que se orixinan nas proteínas.\nO estudo, publicado na revista “Journal of Neuropathology and Experimental Neurology”, corroborou achados previos en modelos animais, confirmou datos previsibles e forneceu información nova que implica máis retos paira o futuro. Baixo a dirección Joan Montaner, esta investigación supón un punto de inflexión na procura de proteínas implicadas no infarto cerebral xa que, por primeira vez, descríbense no ser humano. Todos os estudos previos que identificaron proteínas expresadas de forma diferencial en tecido cerebral infartado comparado con tecido san realizáronse sobre modelos animais.\nA investigación, realizada en colaboración co laboratorio de proteómica do VHIR, analizou as mostras con técnicas masivas sobre todo o mapa de proteínas presente nun infarto cerebral. Este mapa de proteínas, realizado cunha técnica que as fai aparecer marcadas con fluorescencia, permite ver e comparar as modificacións de expresión das proteínas presentes en tecido infartado de maneira contrastada coas que se atopan en mostras sas e, deste xeito, pódese saber que pasa despois de sufrir un ictus.\nGrazas aos resultados do estudo púidose establecer una lista de 39 proteínas que poderían resultar potenciais marcadores paira o diagnóstico, o tratamento terapéutico ou que permitirían predicir a evolución da enfermidade. “Os achados que obtivemos son importantes porque en gran parte confírmannos, en mostras humanas, o que xa descubriramos nós mesmos ou outros grupos de investigación en modelos animais”, sinalou Montaner, do grupo de Investigación Enfermidades Neurovasculares do VHIR. O seguinte paso é establecer cales destas proteínas realmente poden converterse en marcadores e, un paso máis aló, converterse en marcadores que se poidan achar nunha analítica de sangue.\nUn infarto cerebral é una alteración da circulación do sangue no cerebro que impide que esta chegue a unha parte do mesmo, o que causa a morte das células cerebrais. Cada ictus é diferente e as persoas que o padecen teñen diferentes síntomas segundo a zona e o volume do cerebro afectado e do estado de saúde previo. O ictus causa a morte a 5,7 millóns de persoas cada ano no mundo, segundo datos da Organización Mundial da Saúde (OMS). En España é a primeira causa de morte en mulleres e tamén o é en Cataluña, onde cada ano prodúcense máis de 13.000 ingresos hospitalarios por esta enfermidade.\nictus-gl infarto cerebral-gl proteínas tratamento terapéutico


A Deputación inxecta máis dun millón de euros en Baiona e outros sete concellos da provincia - ValmiñorTV\nInicioBAIONAA Deputación inxecta máis dun millón de euros en Baiona e outros sete concellos da provincia\nA Xunta de Goberno da Deputación de Pontevedra aprobou a concesión de novas achegas por valor de máis de 1,1 millóns de euros (1.109.458,85 €), ao abeiro do Plan Concellos 2020, que benefician neste caso a oito municipios da provincia: Lalín, Marín, Moraña, Salceda, Rodeiro, Baiona, Bueu e Mondariz. Con estas axudas a institución provincial leva outorgados no que vai de ano 17,6 millóns de euros entre as tres liñas do Plan Concellos.\nNo caso da Liña 1 de Investimentos son cinco novas achegas por valor de 706.608,65 euros, que irán destinadas aos concellos de Lalín, Marín, Moraña, Salceda de Caselas e Rodeiro. A maioría van estar dedicadas a obras de pavimentación, mellora de camiños e servizos e a un proxecto de campo de fútbol. Así, para Lalín apróbase unha subvención por importe de 145.377 euros para a ampliación de servizos na Rúa Calzada; a Marín achéganse 310.283 euros para a redacción do proxecto básico e de execución do campo de fútbol da Raña; Moraña recibirá 119.443,68 euros para financiar muros de contención e pavimentación en camiños municipais; Salceda de Caselas 62.791,80 euros para o proxecto de asfaltados dos camiños da Pedra dos Amieiros, da Besada, Pedreira e Casal; e a Rodeiro 68.713,17 euros para financiar a mellora de camiños rurais en Rañestras, A Puza e Penerbosa.\nDoutra banda, a Xunta de Goberno aprobou a modificación de tres achegas da Liña 3 de Emprego concedidas aos concellos do Baiona, Bueu e Mondariz, cun orzamento de máis de 402.000 euros. Os municipios solicitaron estes cambios para realizar reaxustes por mor da situación derivada da crise sanitaria producida pola Covid-19 nas categorías, duración e orzamento das ata 30 contratacións que farán en total.\nEl área de Vigo registra un total de 196 casos activos por coronavirus\nLa Diputación inyecta más de un millón de euros en Baiona y otros siete ayuntamientos de la provincia\nO Concello de Baiona, no seu compromiso coa accesibilidade, ofrecerá este ano por primeira vez na súa historia, a representación teatral “Arribada do Descubrimento” interpretada en lingua de signos española. A escenificación terá lugar o […]


É ambientalmente sustentábel que a economía volva medrar?\nDe seguir o camiño actual as sociedade humanas estarán destinadas a unha perda brutal de calidade de vida a medida que os recursos dispoñíbeis comecen a escasear. Segundo diversos textos do movemento, de non producirse un transición controlada, o cambio de modelo producirase de xeito drástico e entre revoltas sociais. Segundo o propio Latouche «aspiramos a mellorar a calidade de vida e non a aumentar o PIB».\nUnha das causas polas que loita o movemento decrentista é prepararse para o momento no que a produción de petróleo comece a descender, coñecido como «peak-oil». O petróleo é un dos alicerces da economía actual, e abandonalo non é doado. Estímase que a partir de 2035 a produción de petróleo comezará a baixar, segundo o a Axencia Internacional da Enerxía, mais augura unha «idade dourada do gas» e dos seus derivados. Porén, para moitos decrentistas, xa se está a vivir ese «pico».\nOs decrecentista tamén rexeitan frontalmente o concepto de desenvolvemento sustentábel, porque o consideran «bricolaxe conceptual». En 1987 a ONU definiuno como un crecemento que asegure as necesidades do presente sen comprometer a capacidade das xeracións futuras de satisfacer as súas. Desde o Cumio da Terra de 1992 en Rio de Janeiro fíxose popular e se converteu nun mantra político, pero para Carlos Taibo non é máis que «palabrería baleira».\nEn Galiza o decremento vaise abrindo camiño aos poucos da man de asociacións como Véspera de Nada, que participan na creación dunha cooperativa integral galega. Segundo o activista Manuel Casal queren contribuír a unha Galiza «capaz de saír adiante e de satisfacer as necesidades básicas da xente na inevitable costa abaixo que temos por diante».\nEntrada anterior:Romaxe Crentes Galegos 2012\nSiguiente entrada:O bispo de Bilbao reclama que os sen papeis sigan recibindo os mesmos servizos


CIG San Caetano: A comisión do día da marmota das instrucións de permisos, vacacións e licenzas\nACLARACIÓN DAS “X” OU “H” NAS DIFERENTES CARTELEIRAS\nDi Política Social e Función Pública que son graciábeis por parte da administración e que polo tanto consideranas como días hábiles.\nSi son consideradas hábiles na maioría das carteleiras pasariámonos de xornada e a maiores se produciría solapamento entre xornadas.\nEsta actitude o único que provoca é que se xudicialicen as relacións laborais de continuo.\nSi as “x” ou “h” so graciábeis e non están definidas, solicitamos que nos digan que significa, e si cando figura nunha carteleira temos que ir a traballar ou non, porque si non temos que ir a traballar é surrealista que para as vacacións se consideren hábiles.\nFunción Pública: estudiaranno e nos contestarán.\nA CIG PREGUNTA COMO SE PODEN PEDIR VACACIÓNS NO MES DE XANEIRO SE NON EXISTE CARTELEIRA\nContestan que o estudarán para solucionalo.\nOBRIGATORIEDADE DE PEDIR OS DÍAS SOLTOS DE VACACIÓNS AO MESMO TEMPO QUE TODAS AS OUTRAS\nFunción pública interpreta que os 6 días soltos de vacacións son vacacións e téñense que pedir como as outras.\nA CIG manifesta que iso é inaceptábel, que se acordou nas instrucións que as vacacións se puideran pedir así precisamente por si xorden cuestións inesperadas.\nFunción Pública, de novo, manifesta que o estudarán e nos contestarán.\nPreguntamos si no caso de que estando unha persoa hospitalizada para unha intervención cirúrxica, teñen que realizarlle outra intervención máis por unha causa diferente continuando hospitalizada, se considera que existe un novo permiso ou é o mesmo. Función Pública interpreta que no caso de que existan dous feitos causantes estes produciran dous permisos diferentes (foi o único positivo e directo da xuntanza).\nDÍAS 24 E 31 DE DECEMBRO DE 2016\nPreguntamos a interpretación de Función Pública sobre a cuestión de si as persoas que teñan o seu día de descanso semanal en sábado ou domingo e caen a 24 ou 31 de decembro teñen dereito a dous días de asuntos particulares. Manifestan que non, que soamente teñen dereito aos días a maiores as persoas que o traballen.\nDende a CIG consideramos que isto é unha discriminación absoluta e que continúan a maltratar ao persoal que traballa a quendas os 365 días do ano e en particular ao persoal da Consellería de Política Social. Manifestamos que continúan a querer xudicializar continuamente as condicións de traballo do persoal da administración galega.\nCULTURA BIBLIOTECA A CORUÑA\nExplicamos o que está a ocorrer na Biblioteca González Garcés da Coruña, que a dirección pretende facer unhas propias instrucións. Manifestan que están de acordo coas mesmas, despois de protestar todos os sindicaso, outra vez, dín que o estudarán.\nDÍAS ADICIONAIS DE VACACIÓNS E ASUNTOS PERSOAIS AO PERSOAL QUE ESTÁ EN UNHA XUBILACIÓN PARCIAL\nManifestan que entenden que son proporcionais e que así está na páxina web de Función pública. Por exemplo, o persoal que traballe 3 meses e teña 30 anos de servizo terá dereito a 7 días de vacacións e 3 días de asuntos particulares.\nTamén se fala da posibilidade de mudar o permiso por falecemento de familiar de ser este no estranxeiro para que poida ser discontinuo e con posterioridade ao feito causante.


Sindicato Nacional de CCOO de Galicia. CCOO pide medidas para reactivar o sector da cultura e dos eventos e apoia as mobilizacións convocadas para o xoves\nO sindicato propúxolle en xullo á Xunta de Galicia unha liña de axudas para as persoas que traballan neste sector, que xera milleiros de empregos\nComisións Obreiras (CCOO) pide medidas para reactivar o sector da cultura, un dos máis prexudicados pola crise económica e tamén polas medidas de contención da pandemia. O sindicato apoia as mobilizacións que diferentes entidades do sector convocan en todo o Estado para mañá xoves, 17 de setembro. En Galicia está previsto que haxa accións de protesta en Santiago de Compostela e Vigo.\nEspectáculo de rúa en Santiago de Compostela, este verán


32 millóns de quilos de uva recollidos na Denominación de Orixe Rías Baixas - Canal Rías Baixas\n32 millóns de quilos de uva recollidos na Denominación de Orixe Rías Baixas\nSALNÉS> A vendima na Denominación de Orixe Rías Baixas entra na súa recta final. Segundo o consello regulador recolléronse polo de agora 32 millóns de quilos de uva. A uva deste ano recolleuse en bo estado e con boas graduacións.\nA vendima na Denominación de Orixe Rías Baixas está preto de chegar ao seu final. Segundo preveu o Órgano de Certificación e Control da DO a colleita de este ano é inferior a do 2018. En total recolléronse 32 millóns de quilos de uva, un 16,9% menos que no ano anterior.\nO Consello Regulador sinala que a vendima este ano desenvolveuse con tranquilidade e a un bo ritmo. O que deu lugar a unha uva sa e con boas graduacións. A falta de choiva en Agosto e principios de Setembro propiciou que os acios pesen menos.\nO propio Consello tamén apuntou que os viñedos atopábanse en bo estado sanitario e vexetal. Agora mostran un aspecto máis delicado e haberá que agardar a que as viñas agosten ben para comezala poda.\nA maior parte das adegas xa botaron o peche á vendima 2019. Agora só quedan pendentes de recoller as variedades especiais como as tintas, que representan menos do 1% da colleita.\nArtigo anteriorAhituvi celebrará un Oktober Fefst á galega\nSeguinte artigoFelipe VI chama a ‘construír sobre o bo conseguido en democracia’ dende A Toxa\nVilanova comeza os traballos de reforma da casa da cultura de...\nO PP de Vilagarcía denuncia que o proxecto de mobilidade de...\nVilagarcía mellorará a seguridade viaria na Rúa Ameixeiras cun proxecto que...


VÍDEO.- Unha estrea de altura para as novas pistas de atletismo de San Pedro - Pontevedra Viva\nInauguración das novas pistas de atletismo de San Pedro en Marín\nVÍDEO.- Unha estrea de altura para as novas pistas de atletismo de San Pedro\nMartes 20 de Novembro, 2018 ás 14:21 do Martes 20 de Novembro, 2018\nJean Marie Okutu, na inauguración das novas pistas de atletismo de San Pedro\nO Estadio Municipal de San Pedro, en Marín, presume ao fin de novas pistas de atletismo.\nA secretaria xeral para o Deporte, Marta Míguez, presidiu o acto de inauguración das pistas, conducido por Gonzalo Méndez e ao que acudiron a alcaldesa María Ramallo e o concelleiro de Deportes, Antonio Traba, ademais de representantes dos clubs locais, San Miguel e Pinarium, o presidente da Federación Galega de Atletismo, Isidoro Hornillos, e atletas locais como Víctor Riobó ou Jean Marie e Elvira Okutu, entre outros.\n"A primeira vez que vin San Pedro hai dous anos recordo como estaba", sinalou Marta Míguez en relación ao mal estado que presentaba a instalación. Agora con todo, segundo avanzou "vai ter a homologación en breve e poderemos desfrutar de multitude de campionatos".\nAlgúns desas futuras competicións "xa as temos programadas", confirmou a alcaldesa, quen ademais quixo acordarse da xente "que facía deporte aquí cando era unha simple pista de terra".\nO acto no Municipal de San Pedro arrincou cunha carreira escolar a iniciativa do IES Illa de Tambo e no que participaron preto de 400 escolares do municipio, e contou cunha sorpresa final a cargo de Jean Marie Okutu, atleta olímpico e campión nacional de salto de lonxitude.\nCoas nenas e nenos presentes facendo un corredor de honra no foso, Okutu realizou varios saltos de exhibición, pasando mesmo por riba de varios mozos situados sobre a area e sacando os aplausos dos presentes.\nAs obras de renovación das pistas de atletismo de San Pedro contaron un orzamento de 314.600 euros financiados a través dun convenio de colaboración entre o Concello de Marín (35%) e a Secretaría Xeral para o Deporte da Xunta de Galicia (65%).\nA secretaria xeral para o Deporte presidiu este martes a inauguración das renovadas instalacións, nun acto que contou cunha carreira escolar e cunha exhibición do atleta olímpico e campión nacional Jean Marie Okutu\nO estadio de San Pedro estrea un novo almacén para o material de atletismo\nAs renovadas pistas de atletismo de San Pedro, escenario do Campionato Galego de 10.000\nJean Marie Okutu, premiado pola Universidade de Vigo como mellor estudante deportista do ano\nO Ría de Ferrol capta a Antía Sestelo para competir na División de Honra\nO Bloque pregunta polo retraso nas obras da pista de atletismo de San Pedro\nEn marcha a reforma das pistas de atletismo de San Pedro\nSae a licitación a reforma das pistas de atletismo de Marín por preto de 375.000 euros


Conversa usuario:Miguel.lima - Wikipedia, a enciclopedia libre\nxa lin os artigos sobre o uso de topónimos, grazas! :) --87.218.177.2 13:37, 19 marzo 2008 (UTC)\n3 Castelo de Santo Antón\n7 Votación Galicia-Galiza\n8 Re:Fusión Galicia e Galiza\n9 Re: Sobre a actitude na fusión\n14 novidade sobre un artigo\n16 Sobre: respostas a Prevert\n17 Re: Resultado votación fusión Galicia-Galiza\n18 refráns e outra cultura popular\n19 Derradeira edición boa\n20 Artigo Galicia\n21 Traballo de incompatibilidades\n22 comentarios para o artigo de Galicia\n23 Edición de comentario\n24 Deportivo de La Coru\n26 Engadidos en Galicia\n28 Pequenos comentarios ao voto\n29 Cite web, Cita web, Cita Web, Cite news\n30 Evolución nome Galicia/Galiza\n31 Os 100 artigos fundamentais\n32 Lista de Universidades de España\n33 Os cen artigos\n34 Wikipedia:Imaxe da Semana/Propostas/Imaxe:VacaLoura 313P.jpg\n35 Non hai lio lioso\n36 Informática e rede\n37 Veas das mans, Identificación biométrica\nOla Miguel, benvido á tarerfa dos dereitos humanos, que nos queda moito choio pero moi interesante. Oe, unha cousa: vexo que estas poñendo o modelo nas paxinas. Normalmente estamolo poñendo só nas paxs de conversa pero non na pax en si. Saúdos.---- Maañón00 (o que ho?) 20:05, 1 xaneiro 2008 (UTC)\nOla, agora mesmo non dou atopado fontes. O artigo traducino dende es, e funlle incorporando algunha cousa. Do dato ese nin idea. O qu está claro é que a lei do ano 94 foi a que determinou que apasaen a chamarse BIC, polo que mudei ese dato, pero seguen a cumprir referencias. Se as fontes que tes son contraditorias estaría ben poñelas na páxina de conversa para facilitar atinar unha resposta. Popr certo, parabéns pola limpeza e bo traballo nun artigo ben difícil como o de fai uns días. Grazas e un saúdo. Lansbricae (Ti dirás) 20:30, 5 xaneiro 2008 (UTC)\nCastelo de Santo AntónEditar\nOla, penso que xa está aclarado, quizais as fontes contradictorias se refiran a que o monumento desde 1949 e baixo a normativa estatal era Monumento Histórico Artístico, e logo no ano 1994 foi declarado Ben de Interese Cultural. Engadín referencias as dúas situacións xurídicas que tivo o monumento, e quitei o marcador. Se era iso, penso que está solucionado. Se non, dimo e a ver se o arranxamos. Saúdos. Alma (fálame eiquí) 20:44, 5 xaneiro 2008 (UTC)\nMoi ben, ;) Grazas. --Xabier Cid 22:45, 21 xaneiro 2008 (UTC)\nhai uns días propuxen unha xuntanza-ceanza a celebrar en Pontevedra o 8 de febreiro, co gallo do enterro do Loro Ravachol. Sei que non tod@s estaredes preto nesa data, pero gustaríame animarvos @s que poidades a acercarvos, pasalo ben e coñecérmonos. --Saúde, e pola sombra!! Estevoaeipa o que queiras... 00:55, 30 xaneiro 2008 (UTC)\nGústame o que fixeches con Gz e Gz'. :) E sobre todo gústame como o fixeches --Xabier Cid 23:06, 6 febreiro 2008 (UTC)\nGrazas polo aviso, xa movín o meu voto e votei no novo apartado que creaches. Parabéns polo traballo que estás a facer.-Alma (fálame eiquí) 22:30, 7 febreiro 2008 (UTC)\nVexo que es o que tira do carro neste tema. Cando vas propor a votación? Porque para mudar unha política aprobada non basta con dicilo na páxina de conversa, hai que establecer unha votación e uns prazos. Como es o que levas este tema coméntocho a ti, por se o queres facer. Un saúdo. AlberteSi, digame? 18:08, 8 febreiro 2008 (UTC)\nA páxina onde indica como abrir unha votación é Wikipedia:Votacións. Fixeches ben preguntando antes na conversa da páxina para tentear o terreo, penso que o mellor é levalo o máis consensuado posible. Agora vou ver de mover a miña opinión ó lugar correcto. Saúdos. AlberteSi, digame? 18:26, 8 febreiro 2008 (UTC)\nOla Miguel.lima ! Logo do que di Lmbuga penso que non é suficiente razoar sobre o concepto enciclopedico do artigo pero que tamen tratase da estabilidade do proxeto. A solucion actual con dous artigos non e perfeta pero ten moitos meritos. Non e seguro que un cambio nos leva a millorar, nin do punto enciclopedico, nin do punto da estabilidade. É posible que me saque deste debate e que non colla responsabilidade ningunha na mudanza. Vou apronfundizar certas cousas, tamen vou buscar o que dixo Prevert. Faime o favor de pensar que so sincera e que non é por fager un aliñamento de mafia (como xa me foi dito), non teño ningún mestre pa pensar, mais teño referencias pa fagerme a miña opinion. Prevert na miña opinion, comprobou na historia da Galipedia que puden ver, que entende mui ben e que ten moita capacidade na construcion dunha wiki. Digoche todo esto por que levas a organicazion da mudanza e quero estar clara con ti. Cando aclare a miña posicion ireino pór na paxina que xe corresponde. Saudos sinceros ElviraConversa con mi 11:54, 9 febreiro 2008 (UTC)\nOla, xa existe Modelo:Cita web, dígoo por se queres mellor arranxar alí, xa que ese modelo xa está incluído nalgunhas páxinas. Saúdos. AlberteSi, digame? 18:00, 9 febreiro 2008 (UTC)\nRe:Fusión Galicia e GalizaEditar\nAgradézoche o aviso. Paréceme unha acción plausible, non estaría de máis que se convertese nun costume. Grazas--Lmbuga Commons - Galipedia 12:52, 11 febreiro 2008 (UTC)\nRe: Sobre a actitude na fusiónEditar\nOla Miguel.lima. Primeiro quero aclarar que ía intervir no debate dicindo o mesmo que dixen na votación pero cheguei tarde. Se revisas o meu historial de colaboracións nos últimos días andei moi pouco por aquí. O que contas sobre como levaches o procedemento paréceme moi correcto. En canto aos comentarios sobre a resposta ao meu voto novamente quero remarcar que non ían por ti. Dixeno porque creo que é importante respectar certos procedementos nas votacións e ditos modos de proceder deben ser coñecidos polo máximo número de integrantes da comunidade. Noutros wikis teñen documentos que explican todo iso. Eu mesmo teñome visto, noutros proxectos de Wikimedia, en situacións como as descritas. Polo tanto non pretendín dicir nada sobre as túas mensaxes de aviso, así e todo penso que debemos intentar difundir certas pautas.\nComprendo perfectamente o teu desgusto, mesmo me poño no teu lugar e penso que a min chegaría a desgustarme. Á falta de tempo únese que a estas alturas vou farto de leas e moitas veces o feito de que a miña intervención nun tema é como un imán que provoca reaccións contrarias. Tal como expuxen na votación unha dupla de nomes no título vai contra o punto de vista neutral, a única opción se se queren unificar os artigos e facelo co título Galicia. Mesmo no caso hipotético de que a votación actual acádase votos suficientes os administradores non poderían materializala. (Como dato á parte iso concorda co que sempre defendemos en Commons e noutros lugares, a toponomia debe cinguirse á lexislación vixente neste país.)\nEn canto á resolución do proceso en curso, personalmente non son moi partidario de abrir e pechar votacións antes de prazo pero quizais sexa debido a que nos últimos meses houbo algúns casos no que iso significou xogar co sistema. Hai varias opcións: que esperes a que remate o prazo antes de propor a solución que cumpra co PVN, que retires a proposta aínda mantendo a votación aberta, que propoñas que se peche a votación,...e a continuación facer a nova proposta.\nPerdoa polos incovenientes da miña entrada tardía. Insisto, non quixen ir contra ninguén e o meu comentario estivo moi condicionado por unha serie de circunstancias que rodean ese debate, tamén pola historia da Galipedia e polo significado do que levou a chegar a ese acordo. Un cordial saúdo. --Prevertgl 11:11, 12 febreiro 2008 (UTC)\nGrazas pola túa mensaxe. Só unha precisión non pretendía que se interpretase que estaba dando consellos só tentaba de ser claro explicando a miña intervención. Un cordial saúdo. --Prevertgl 15:13, 12 febreiro 2008 (UTC)\nAs cousas son xusto o contrario do que cres, meu amigo, as competencias dunha comunidade autónoma son as que se recollen no seu Estatuto de Autonomia no marco do artigo 149 da Constitución. O Estatuto de Autonomía ademais de ser a norma institucional básica é o instrumento xurídico político polo que se recoñecen competencias que logo se enchen de contido mediante os reais decretos polos que o estado vai transferindo financiamento e servizos, ás veces, tras duras negociacións. Antes de facer un borrado compre documentarse un pouco e non colocarnos como referencia a páxina de propaganda institucional da propia Vicepresidencia da Xunta. Mal que nos pese na época Fraga houbo anos que se asinanron máis de 10 reais decretos de traspasos sobre materias substantivas como sanidade, sistema educativo, administración de xustiza, estradas....non hai máis ca consultar a páxina do Ministerio de Administracións Públicas onde tes un hitórico elocuente que non resiste comparación ningunha. Así as cousas, é indiscutible que os partidarios de Fraga, entre os que non me conto, presuman de encher e mesmo superar o teito autonómico que era o que se dicía no artigo. Este estaba feito de xeito moi equilibrado ao recoller os eixos principais do que argumentaron os seus partidarios (asociacións empresariais, municipalismo afín, economistas como Pedro Arias, xuristas coma García Caridad, escritores coma Cela...) e o que argumentaron os seus detractores (movemento ecoloxista, Xosé Manuel Beiras, escritores relevantes como Manuel Rivas ou Suso de Toro,politólogos como Barreiro Rivas, Caamaño, Ramón Maiz, historiadores como Xusto beramendi...) así que non fai falla ca ti esteas de acordo vindo a desiquilibralo, pois tratábase de recoller como na wiki española, dun xeito harmónico valoracións que por definición han ser contrapostas, e isto era o interesante para unha enciclopeida neutral\n--91.117.48.134 23:42, 12 febreiro 2008 (UTC)xacarandaina--91.117.48.134 23:42, 12 febreiro 2008 (UTC)\nÉ unha mágoa que non teñas conta de usuario, porque non teño onde contestarche. Por si acaso pasas por aquí, anímote a que completes o artigo coa parte que borrei. No tocante á afirmación de que Galiza superou en competencias a Cataluña, non conseguín atopar fonte externa que o verificase, e por iso pusen o marcador de "cómpre referencia". Pasado un tempo, e visto que esa afirmación seguía sin poder verificarse, decidín sacala, máis non hai ningún problema en que se volva a poñer si é certo (e hai forma de comprobalo). Miguel.lima 14:52, 13 febreiro 2008 (UTC)\nDesculpa que me meta, pero podes deixarlle esta mensaxe na conversa da IP. Se é unha IP fixa, lerao. :) Tamén, como se refire a un artigo concreto, podes deixalo na conversa do artigo. --Xabier Cid 19:49, 13 febreiro 2008 (UTC)\nÉ moi o traballo que estás facendo. Conta comigo por se necesitas unha man. --Xabier Cid 15:50, 15 febreiro 2008 (UTC)\nAmañado, :) Debín facer mal o traslado, e movín só o artigo sen mover a conversa... Sorry, :) --Xabier Cid 18:21, 17 febreiro 2008 (UTC)\ngraciñas polo aviso, pero os usuarios de a pé non o podemos editar o mesmo día en que aparecen, por iso deixei a mensaxe para administradores.\nUn millón en todo caso por estares pendente. --Saúde, e pola sombra!! Estevoaeipa o que queiras... 17:01, 5 marzo 2008 (UTC)\nnovidade sobre un artigoEditar\nOla Miguel.lima ! Cando a comunidada esta levando unha conversa, unha decision, vamos esta à falar dun artigo, pois pareceria loxico que isto este de forma de caixa na cabeceira do artigo. Mais non penso que estemos a discutir desto polo momento, cada cousa na sua temporada. Comentoche pa decirte que por min a mesaxe que estas a poñer nas paxinas de conversa dos artigos Galicia e Galiza, pois deberias localizar na cima da paxina, pa que calquer a vexa rapido, incluso o lector que ten direito a saber que andase a ver si se muda isto. Sen mais, esto só é un comentario de meditacion. Saudos. ElviraConversa con mi 14:55, 8 marzo 2008 (UTC)\nA ver si ilustro :\no que me pareceria loxico po lector e os contributores seria un informe diste tipo : exemplo.\nde non ser eso, pois de pór a tua mensaxe na cabeceira da paxina de conversa, fagoo pa explicarme en Conversa:Galiza , mais logo podes revertir, sin problema ningún. Era esta segunda proposta que queria decir na mesaxe anterior. Saudos ElviraConversa con mi 14:41, 9 marzo 2008 (UTC)\nOla Miguel.lima ! Fixen o que me pareceu ben e fixen informe en Conversa:Galeusca. Poño tamen unha mesaxe a cada usuario que participou. Esi en espera, dalle tempo os usuarios e os interwikis estan correctos. Saudos ElviraConversa con mi 00:55, 11 marzo 2008 (UTC)\nOla Miguel.lima Simplemente informarte (ao ler o que escribiches na Taberna, paréceme que descoñeces que Lansbricae, por propoñer o que propuxo, foi bloqueado por 1 mes) que terás que agardar 1 mes a que che resposte Lansbricae (se é que daquela aínda lle quedan folgos para continuar). Concordo cos comentarios que pos, pero descoñezo se alguén secundará, antes de ser bloqueado, tales engadidos de política. Saúdos, espero que teñamos tempo de colaborar en algún artigo nun futuro.--QuatriNauta 16:41, 16 marzo 2008 (UTC)\nFoi bloqueado xusto despois de propór o que ti lle preguntas a Quatrinauta, podes comprobalo no rexistro que che facilitou Prevert, e tamén a Ip, e polo tanto eu son o dano colateral, xa que desde a miña casa non podo editar. Saúdos. Alma (fálame eiquí) 22:05, 17 marzo 2008 (UTC)\nSobre: respostas a PrevertEditar\nOla Miguel.lima. Espero que non mo tomes a mal porque non é a miña intención. Con respecto á túa mensaxe na taberna en resposta á miña por favor non edites a miña mensaxe polo medio, debería estar integra e a resposta á parte. Por certo os bloqueos de cada usuario vense seguindo as contribucións do usuario á esquerda e na ligazón que fala dos bloqueos (desde a páxina persoal do usuario ou desde a súa páxina de conversa). Non vou responder polo agora á mensaxe da taberna, só quero dicir que estou seguro de que a luz ha ser moi boa para o proxecto. Un cordial saúdo. --Prevertgl 19:47, 17 marzo 2008 (UTC)\nRe: Resultado votación fusión Galicia-GalizaEditar\nGrazas polo aviso, vexo que fixeches un traballo moi minucioso neste tema. Felicítote. Un cordial saúdo. --Prevertgl 12:21, 19 marzo 2008 (UTC)\nConcordo en que debería ser o mellor artigo, a ver se o conseguimos. --Prevertgl 12:27, 19 marzo 2008 (UTC)\nrefráns e outra cultura popularEditar\nNon che sei qué sería mellor. Nun principio, o da "cultura popular" era en tódolos casos unha sección do artigo correspondente que era, sinceramente, o seu sitio máis axeitado. Pero había casos (como o burro, o cabalo, o can, o viño, etc) onde o artigo ten contido -ou pode telo- de abondo e esa sección alongábao de máis. Por iso levei esa sección a un artigo propio. Este problema non se vai dar en moitos outros casos, como este que dis do tabaco, onde a cultura popular non dá moito de si (hai máis do que está escrito, iso si). Nestes casos, e hai máis, mantiña a sección dentro do artigo (ver, por exemplo, muíño) e non sei agora mesmo porque o tabaco tivo un tratamento diferente.\nNesta sección ou artigo ten cabida moito máis que unha relación de cantigas e refráns. Hai casos (como abella) non que o verás claro: hai tradicións, supersticións, usos terapéuticos ou máxicos, adiviñas, etc. que conforman o que eu entendo como "cultura popular". Con todo iso creín que merecía un artigo propio. O caso é que vexo que non sempre fun coherente e que terei que revisalo con máis calma.\n¿Levar tódolos refráns a Galicitas? Pois pode ser pero é que eu non acabo de entende-lo funcionamento das galicitas nin a súa razón de ser. Por outra banda, vexo que esas "citas" teñen autor, lóxicamente, e iso non se dá cos refráns. Xa ves como da túa dúbida inicial xurden moitas máis que non sei cómo resolver. Ademais do que xa che dixen: que na "cultura popular" caben moitas máis cousas que refráns e non vexo moi claro qué facer co resto (no caso de pasa-los refrás ás citas.\nOutro problema engadido: temos un artigo Lista de refráns, que nunca entendín e no que xa expresei as miñas dúbidas na súa conversa.\nA ver se a ti se te ocorre algunha solución que dea coherencia a todo isto. Teño un especial cariño ás cantigas e refráns, pola claridade coa que expresan tantas ideas e pola riqueza do seu léxico (xunto co exemplo de uso, tamén moi válido e que aproveito ás veces para o Galizionario), pero non teño especial interese en que estean dunha forma ou doutra, nun artigo propio ou como sección do principal.\nXa me contarás que che parece que poidamos facer. Saúdos. Pedro --Lameiro (conversa) 14:23, 24 marzo 2008 (UTC)\nDerradeira edición boaEditar\nOla Miguel, dende hai uns días semella que teño problemas para editar na galipedia. O caso é que fusionei os historiais de Galicia e Galiza, mais agora non podo gardar a derradeira edición boa, que é esta, poderíasme face-lo favor de gardala? Moitas grazas, un saúdo. AlberteSi, digame? 17:21, 24 marzo 2008 (UTC)\nXa o fixen eu. Foi por ver se eu tiña problemas, perdón. Cousa rara o que che pasa Albert--Lmbuga Commons - Galipedia 17:34, 24 marzo 2008 (UTC)\nHai que recoñecelo: fixeches un traballo de carallo polo que só podo imaxinar unha ovación virtual da comunidade. A miña persoal aquí está. Foi ben dirixida desde a proposta e a discusión subseguinte, e o resultado final é froito desa boa xestión. Agora toca ilo pulindo un pouco para actualizar algún dato e comprobar algunha cousa. Aí sí que podo botarche unha man, e vouno imprimir para lelo con detemento. Miguel, levanto por ti unha copa de albariño. Ó mellor dúas, que está ben bo. Saúdos e noraboa (¡e aínda tes tempo para fixarte nos meus refráns!). Máis noraboas. Pedro --Lameiro (conversa) 20:17, 24 marzo 2008 (UTC)\nEngado unha pinta de cervexa torrada tradicional escocesa. De paso aproveito pra dicirche que só os administradores poden fusionar historiais. :) --Xabier Cid 21:13, 24 marzo 2008 (UTC)\nTraballo de incompatibilidadesEditar\nCorrecto, ;) --Xabier Cid 14:55, 26 marzo 2008 (UTC)\ncomentarios para o artigo de GaliciaEditar\nOla. Aínda que non colaboro moito coa wikipedia e non seguín o proceso que desenvolviches con este artigo, tamén me uno aos parabéns. Léndoo encontrei un pequeno problema lingüístico que non quero modificar directamente por estar nunha parte algo delicada; paréceme máis correcto que o arranxes ti mesmo como mellor consideres.\nSe te fixas, na oración "A consideración de Galicia como nación e unha procura constante dun maior grao de autogoberno que son defendidas por un número significativo de cidadáns." falta o verbo principal. Non sei se se borraría unha parte da frase que pensaras orixinalmente ou que, pero aí algo pasa.\nSaúdos.vilachan 20:16, 26 marzo 2008 (UTC)\nEdición de comentarioEditar\nOla, Miguel. O día 5 xa che direi, pero supoño que todo estará ben. Un saúdo.--Agremon(contacto) 20:34, 1 abril 2008 (UTC)\nDeportivo de La CoruEditar\nola, Miguel. Seguimos vivos por aquí. O equipo é Deportivo de La Coruña, e a categoría debe ser así tamén. Bota un ollo se queres á conversa do artigo, onde xa se debatiu sobre o tema.\nLémonos. --Saúde, e pola sombra!! Estevoaeipa o que queiras... 11:10, 3 abril 2008 (UTC)\nEu non estou completamente de acordo, e creo que é complexo tomar unha solución ao respecto, pero acepto que os títulos das páxinas, e conseguintemente da categoría, teñan que levar o termo en "oficial". :) Con mellor gusto aceptarei unha mudanza nesa decisión. :) --Xabier Cid 11:55, 3 abril 2008 (UTC)\nEngadidos en GaliciaEditar\nOla, sei ben que tiña que poñer como referencia de onde tirei a información, o caso é que é un documento que teño gardado que descarguei de algunha páxina e agora non atopo esa páxina para pór a ligazón na referencia. É un documento feito pola Consellería de Cultura e deporte, así que supoño que os datos serán fiables. Se queres mándocho por email. Un saúdo. AlberteSi, digame? 20:11, 13 maio 2008 (UTC)\nFinalmente conseguín atopar a ligazón. Xa está posta a referencia. Un saúdo. AlberteSi, digame? 21:18, 13 maio 2008 (UTC)\nOla, Miguel.lima, xa puxen o sinal de data de remate, que se me esquecera. Síntoo. Grazas por lembrarmo. As eleccións á administración teñen un prazo de 15 días. Por outra parte, e aínda que non están reguladas especificamente as eleccións a burócratas, e tendo o carácter tan particular destas eleccións, entendín que nunca poderían esixir requirimentos máis estritos cós que rexen para a administración, que foron moi elaborados e discutidos, e sobre os que se creou un importante consenso, non só de letra, senón tamén de espírito. En todo caso, e como ti ben dis, se alguén entendese que ese consenso anterior carece de validez agora, habería que pensar na creación dunhas normas particulares. Un saudiño. --Xabier Cid 20:40, 18 maio 2008 (UTC)\nPequenos comentarios ao votoEditar\nQuería facerche unhas brevísimas anotacións sobre a túa xustificación do voto contrario á proposta de Albert_galiza como burócrata.\nO burócrata carece, entre as súas funcións, de capacidade de decisión. Son persoas, que como podes ver na explicación Wikipedia:Burócratas teñen como misión aplicar unhas decisións que toman outros. Non teñen ningún tipo de marxe de manobra nin de decisión a ese respecto. Non se ocupan (en tanto que burócratas) nunca de temas relacionados coas sancións. Polo tanto, dun burócrata requírese que teña unha presenza constante e continua e que aplique correctamente as decisións dos demais. Non creo, a ese respecto, que nas circunstancias actuais da wikipedia poida haber un administrador mellor preparado e máis constante que Albert_galiza para esa misión.\nAlbert_galiza, como calquera outro administrador, dedica un 95% do seu traballo a cuestións que non teñen que ver coa aplicación das sancións: bloquea IPs vandálicas, borra artigos, fusiona historiais, atende consultas técnicas, investiga problemas de dereitos de imaxe... Polo tanto, e se me permites, non é que só coñezas esas dúas accións: é que só te fixas nesas dúas accións. Creo que iso é debido a determinados factores distorsionadores que levan sucedendo na Galipedia dende hai dez meses, e que fan que todo pase por un preiteo constante, pero a realidade diaria é afortunadamente ben diferente.\nAínda que na miña opinión, como expreso nestes puntos, non ten nada que ver co tema do permiso de burócrata, as decisións de bloqueo ou non dun usuario, sexa unha IP ou un usuario rexistrado, non son decisións asemblearias. Non hai que votar o bloqueo a un usuario: é máis, non se debe votar. O consenso é unha ferramenta vital: nada disto que facemos aquí tería sentido sen o consenso. Por iso mesmo non lle podemos pedir ao consenso cousas que as propias normas da wikipedia sinalan como non consensuábeis porque estariamos danando o propio funcionamento do consenso. Por outra parte, podes estar seguro de que esas dúas decisións mencionadas contaban cun amplo consenso entre os administradores activos e, de feito, non houbo ningunha voz de administrador que se opuxese a elas, como si as houbo a outras decisións do pasado máis ou menos recente.\nE xa pra rematar, e sen que teña que ver co caso, os tempos e as decisións tomadas e ás que fas mención foron, a todas luces, e se comparamos cos proxectos wiki do contorno, máis ca suaves. Pero confío plenamente en que algún día chegues a ser administrador, coñezas as dinámicas completas dos feitos, experimentes a dificultade de tomar decisións coma esas, e as tomes.\nCon isto non pretendo mudar o teu voto, por suposto, senón despexar algunhas zonas non demasiado claras da túa argumentación. Obviamente unha elección non é un premio ou un castigo; neste caso, a miña proposta, e tendo en conta que se achega o verán, tiña unicamente unha finalidade práctica. Dende esa mesma finalidade práctica redacto esta mensaxe. Un agarimoso saúdo. --Xabier Cid 22:36, 20 maio 2008 (UTC)\nCite web, Cita web, Cita Web, Cite newsEditar\nOla Miguel.lima. Andei revisando os diversos modelos de cita web para trocalos polo que fixeches, xa teño unha relación dunha serie de erros que aparecen a miúdo no uso deses modelos. Con esa información probei a pasar parte do traballo ao bot para facer a substitución máis doada como ti propoñías, por desgraza o modelo Cite news interfire nunha substitución limpa. Como ti traduciches o modelo Cita Web digocho por se quixeras traducir tamén o modelo Cite news. Un cordial saúdo. --Prevertgl 21:26, 22 xuño 2008 (UTC)\nAínda que non teño todo o tempo que quixera tento axudar no que podo. Grazas pola tradución vai ser moito máis doado substituír os modelos antigos. Un cordial saúdo. --Prevertgl 19:00, 24 xuño 2008 (UTC)\nMoitas grazas pola tradución, agora a ver somos quen de mellorar en calidade as referencias dos artigos. Nos vindeiros tentarei continuar coa substitución dos modelos antigos. Un cordial saúdo. --Prevertgl 17:13, 3 xullo 2008 (UTC)\nEvolución nome Galicia/GalizaEditar\nOla Miguel.lima. Precisamente o meu problema é que sendo novo na galipedia non sei moi ben como crear un novo artigo. Para min resultaría máis fácil traballar engadindo contidos sobre un artigo xa feito que crear eu un esbozo. En calquer caso, a ver se cando teña máis tempo me animo e fago algo. Un saudo --Nanni 13:39, 24 xuño 2008 (UTC)\nOs 100 artigos fundamentaisEditar\nOla Miguel, vin que te apuntaches na páxina antiga. A páxina que se vai empregar é esta Wikipedia:Os 100 artigos fundamentais, bótalle unha ollada e se queres dá a túa opinión sobre os artigos nas discusións--Hugo22 10:30, 8 xullo 2008 (UTC).\nLista de Universidades de EspañaEditar\nOla ! Votaches eiqui para o borrado do artigo Lista de Universidades de España. Informoche que cambie o contido do artigo para que concorde co titulo e con regras que penso son aceptabiles pola Galipedia. Ando avisando todos que votaron para pedirvos si mudais o voso voto co contido actual. Polo momento puxen as ligazóns interwiki no noso artigo, per non fun pór o nosa artigo nas outras wikis. No caso que se manteña o borrado, non me parecera mal, fixen o que puiden porque me gusta ter artigos sobre as universidades, e nise caso poís repasei os meus coñocementos sobre as universidades españolas, faltan algunhas e persoalmente descubrín cousas. Si se conserva o artigo, ainda amañarei un pouquiño. Saúdos e grazas pola atención ElviraConversa comigo 12:45, 17 xullo 2008 (UTC)\nOs cen artigosEditar\nOla Miguel.lima !\nMensaxe para Hugo22, Miguel.lima e Prevert :\nXa fai tempo que quero meterme nos cen artigos, e aínda que non se vexa dedícolle tempo. Tal como preséntase o proxecto (listaxe dos artigos, metodo de traballo proposto) non vexo , por ben voltas que lle dé, non vexo como podo meterme a fondo dentro. O proxecto de ter cen artigos básicos "bos" sempre me ilusiona. Dandolle tantas voltas, claro que teño ideas, pero que supónen bastantes cambios. A ver como vedes vós as cousas e por onde andades respeto a isto ? A lervos ElviraConversa comigo 22:34, 13 outubro 2008 (UTC)\nMensaxe para Miguel.lima e Prevert :\nDeixei unha mensaxe na páxina de conversa dos cen artigos, deille tantas voltas que se non me poño perdo ansía. Agradezcobos moito as mensaxes que están nisa páxina, esique non perderes tempo en contestarme só por contestarme, agardar de ter opinión sobre o traballo feito e se os conven de meterbos nil. Saúdos ElviraConversa comigo 13:38, 30 outubro 2008 (UTC)\nWikipedia:Imaxe da Semana/Propostas/Imaxe:VacaLoura 313P.jpgEditar\nOla Miguel. Agradeceríache que corrixises o dato que se refire a quen subiu a imaxe que propuxeches. Non fun eu. Foi Zenete: Commons:Image:VacaLoura 313P.jpg e Imaxe:VacaLoura 313P.jpg. Grazas--Lmbuga Commons - Galipedia 11:53, 25 outubro 2008 (UTC)\nVin o que lle preguntas a Lmbuga sobre o historial da imaxe e como fun eu quen o revisou, aproveito que acabo de entrar na Galipedia para contestar. A imaxe foi cargada en Commons, cando se carga alí a imaxe en principio non ten historial na Galipedia porque a páxina de descrición da imaxe non existe aquí. No momento en que se engade a categoría xérase un historial da imaxe na Galipedia, é un historial novo que non inclúe o historial de Commons, por ese motivo o único nome de usuario que aparece é o de Lmbuga. Unha cousa máis, vexo que hai pendente de resposta unha intervención túa sobre o tema de cargar as imaxes en Commons ou na Galipedia, só dicir que teño pensado achegar algúns argumentos sobre o tema pero coma sempre como non hai tempo para todo teñoo nas tarefas pendentes. Un cordial saúdo. --Prevertgl 19:02, 26 outubro 2008 (UTC)\nVexo que xa cho comentou Prevert. Para asegurares quen é o que subiu unha imaxe, non vaias ó historial. Repara debaixo da mesma imaxe, no apartado que pon historial do ficheiro. Aí aparece quen subiu a imaxe na Galipedia. En caso de que a imaxe sexa de Commons, aparece quen subiu a imaxe en Commons.\nÉche curioso que se escribes nunha páxina de conversa dunha imaxe de Commons, creas unha páxina de conversa dunha imaxe que non existe na Galipedia. O mesmo ocorre ó engadir datos na páxina dunha imaxe de Commons.\nPrevert fala de que preguntaches algo sobre subir imaxes á Galipedia ou a Commons. Non dei coa pregunta para poder responder algo, se sei responder. Desculpa que me pasase desapercibida. Se me indicas onde está, procurarei darche a miña opinión (se a teño). Un cordial saúdo--Lmbuga Commons - Galipedia 20:28, 26 outubro 2008 (UTC)\nNon hai lio liosoEditar\nBoas Miguel.lima ! Non te preocupes :\npodes seguir contestando Conversa Wikipedia:Os 100 artigos fundamentais, teño a páxina na miña lista de vixilancía, e non se pechou nada. Veño de ver que deixaches eli unha mensaxe.\nando traballando de arranque no Wikipedia:Wikiproxecto Os 100 artigos fundamentais como dixen para expresar o que me parece "realista"\npenso dentro de pouco presentar o traballo na taberna\nos dous proxetos poden vivir, cando un artigo esta mellorado, sempre é bóo. Cada un pode ter un plazo distinto. Temos outros proxetos na Galipedia que polo momento durmen, pero que poden despertar. Non se debe pechar un proxeto por estar durmindo, penso eu. Como xa dixen é mui dificil espresarme. Por facerche un resumo da miña postura (que penso podese comprender no que dixen na Conversa Wikipedia:Os 100 artigos fundamentais) : persoalmento non penso poder facer cantidade e calidade na maioria dos artigos da lista de 10X10, ises artigos (vixienos todo o vrau) non teñen movimentos de ediciós, a lista e rixida, o sitema de control dos artigos non me conven dun punto de vista persoal, eu non podo coller en carga o sitema de valoración proposto. Polo momento necesito outro xeito de traballar.\ntodos os artigos que se poidan coller na lista 10X10 penso que debense coller na outra.\ntranquilo, agarda que presente o proxeto na taberna.\ne de todos modos non pasa nada Miguel.lima\nSaúdosElviraConversa comigo 22:33, 30 outubro 2008 (UTC)\nInformática e redeEditar\nOla Miguel.lima ! Paseandome atoupo dous artigos Rede informática e Rede de computadores que para mín poderianse fusionar co nome do primeiro, e estaba para porlle o marcador de fusion. Ti que eres da partida que opinas ? Saúdos ElviraConversa comigo 16:30, 3 novembro 2008 (UTC)\nVeas das mans, Identificación biométricaEditar\nOla Miguel! Propuxen para borrar este artigo, que iniciaras pero que quedou moi incompleto. Sería bo que opinases do tema, penso.\nAnímote a regresar á actividade cotiá da galipedia. Un saúdo. --Estevo(aei)pa o que queiras... 05:39, 31 marzo 2009 (UTC)\nContinuando co tema da Identificación biométrica, neste artigo deixaches unhas anotacións en texto oculto, que se supoñen eran recordatorios de cousas a desenvolver. Creo que se non tes pensado continuar co artigo sería o momento de borralas. Grazas, Pedro --Lameiro (conversa) 18:24, 2 agosto 2009 (UTC)\nTraído desde "https://gl.wikipedia.org/w/index.php?title=Conversa_usuario:Miguel.lima&oldid=4593966"


Ferrol: «Deberíase apostar máis pola froita autóctona, de Ferrol a O Barqueiro é ouro puro»\nSAN SADURNIÑO / LA VOZ 19/10/2020 05:00 h\nO pontés José Antonio Bellas Meizoso (o pai de Ignacio Bellas Castro) é o presidente da Asociación Galega de Froita Autóctona (AGFA) do Eume, fundada en Campolongo (Pontedeume) no ano 2004. «Creouse porque se empezaron a facer cursos, víase que había moita froita e que se estaban perdendo variedades... A idea era a conservación e a recuperación da froita autóctona», repasa. Hoxe ten arredor de 65 socios, a maioría do entorno do Eume e Ferrolterra, pero tamén doutros puntos de Galicia, e a sede está en Doroña (Vilarmaior).\nA principal actividade do colectivo é o mantemento da horta de froiteiras Carlos Fornos, na finca da Cortiña, en San Sadurniño, a través dun convenio co Concello. O acordo prevé a colaboración da entidade na organización do concurso de froita autóctona da Feira Rural, que este ano se suspendeu por mor da pandemia, ou a planificación das visitas ao recinto. «Agora mesmo, polo coronavirus, non están vindo nin colexios nin asociacións, pero temos recibido ata a 95 persoas, uns agricultores que viñan da parte de Rois, e tamén dalgunha asociación de Valdoviño. Viñan, comían alí e pasaban o día», comenta Bellas Meizoso.\nTransformación en Moeche\nO presidente de AGFA do Eume confía en que a posta en marcha do centro de transformación agroalimentario de Moeche (as obras xa comezaron) favoreza a produción de froita autóctona e a súa comercialización, unha das vellas demandas do sector. «Non só se vive do leite, a Administración [autonómica] debería apostar pola froita autóctona. Desde Ferrol ata O Barqueiro é ouro puro para a froita. O problema é que falta información e plantamos variedades que non se venden, hai que adaptar a produción ao que se demanda no mercado».\nFerrol ciudad Río Eume Pontedeume Comarca de Ferrolterra Vilarmaior


Adrián Ben celebra o seu sexto posto en Doha. LAVANDEIRA JR. (Efe)\nSaíu último da primeira curva, pero no tramo final conseguiu superar a dous rivais\nAdrián Ben foi sexto na final dos 800 metros do Mundial de Doha, cun tempo de 1.45.58 O de Viveiro, que non partía entre os favoritos, concluíu así un campionato inesquecible.\nA medalla de ouro foi para Donavan Brazier, mentres que a prata e o bronce acabaron en mans de Amel Tuka e Ferguson Cheruiyot Rotich\nNa carreira decisiva, pola rúa tres, Ben saíu da primeira curva último e a distancia co resto foise agrandando. Antes do toque de campá perdera toda esperanza, pero polo menos tivo arrestos para recoller na recta a dous "cadáveres" para terminar sexto con 1:45.58.\nUn mes de ilusión\nO soño de Adrián Ben empezou a debuxarse o 1 de setembro, cando se proclamou subcampión de España de 800 na NucíaDespois foi convocado para a cita de Doha. O seu primeiro Mundial absoluto ao que chegaba sen ningunha presión. Ben asinou a súa segunda mellor marca persoal nesta distancia (1:46.12) e finalizou a súa serie segundoNon partía como favorito nas series eliminatorias e meteuse no peor tempo dos 24 semifinalistas.\nE este martes converteuse no segundo español en correr unha final de 800 dun Mundial. Fíxoo Tomás de Teresa en 1991 en Tokio e foi oitavo. Antes, Ben xa se converteu no atleta español máis novo en correr unha semifinal dun Mundial. Tamén foi o primeiro atleta nacional en baixar de 1:45.00 nun Campionato do Mundo, cun crono de 1:44:97. "Alguén tiña que ser o primeiro", dixo tras finalizar a proba do domingo.\nPero esta catarata de datos e marcas non termina aquí. Xa conta coa mínima para correr nos Xogos Olímpicos de Tokio de 2020, que está establecida en 1:45.20. Tamén bateu a marca galega da distancia a Colomán Trabado, que o tiña en 1:45.15.\nPuede ver este artículo en la siguitente dirección /articulo/deporte-general/adrian-ben-sexto-final-800-mundial/20191001220012066015.html


A delirante historia dun dinosaurio de buxo – Luzes\nPouco despois de mudarme a Vigo, comezaron as visitas. Non é que a cidade olívica sexa o punto álxido do exotismo cando es de Santiago, pero unha acaba facendo a ruta dos grandes hits da localidade cos visitantes. Velaí o mar, velaí a rúa Príncipe e… velaí o Dinoseto. E, por favor, aproveitade para facer o selfie, porque levar unha foto con Dinoseto é case obrigatorio e tan esperado como as botellas de auga bendita con forma de Virxe María que o meu avó trouxera da súa viaxe a Lourdes\nPodería dicirse que hai unha fractura xeracional e que se facedes este percorrido cos vosos pais (a menos que sexas un neno e os teus pais uns millennials…) verás unha reacción concreta. Primeiro vai a cara de non comprender nada, a sorpresa cando insistes en que o dinosauro é unha icona da cidade e finalmente a pregunta. Realmente temos que nos facer unha foto cun dinosauro de buxo?\nPorque Dinoseto é, simplemente, iso: un dinosauro de buxo posiblemente un pouco feo (hai uns meses tería xurado e perxurado que é unha das cousas máis feas que vin en moitos anos, pero é probable que xa me estea aviguesando) e cunha mirada inquietante. Durante moito tempo estivo acompañado por un ovo, o dunha cría que foi prometida e que tardou case tanto en chegar como se fora un tramo do AVE. Agora Dinoseto non está só, porque o ovo eclosionou e ten a Dinosetiño con el, co mesmo look-and-feel verde, hortera (pode que Dinoseto sexa aos xardíns públicos o mesmo que as riñoneiras aos accesorios, pero non digamos nada) e de mirada igualmente desacougante. Aínda que, en realidade, Dinoseto, fillo ou non de por medio, nunca estivo realmente só. Sempre tivo un fluxo constante de visitantes facendo fotos diante (ao principio todo era máis libre e tiveron que lle poñer photocall e unha separación, porque o exceso de visitantes estaba a facer mal no buxo).\nNon hai que pasar moito tempo ao seu carón (e agora Dinoseto é un recurso moi fácil para quedar nun lugar visible de fácil encontro) para ver uns cantos exemplos. Si, moitos son nenos que queren unha foto co dinosauro… pero moitos xa non son precisamente cativos. A foto non coñece de grupos xeracionais. Dinoseto é un ídolo kitsch ao que o pobo decidiu amar. Dinoseto é en certo modo como Eurovisión: feo, excesivo e risible, pero ao mesmo tempo adorable e material para as máis entusiastas paixóns.\nA historia de Dinoseto non é difícil de investigar porque Dinoseto é, antes que nada, un fillo da época do viral. O dinosauro de buxo, segundo dixo nunha ocasión o alcalde de Vigo, Abel Caballero, e a prensa local recolleu, «é o monumento máis fotografado de Vigo». Unha rápida procura en Instagram demostra que hai polo menos 2.442 publicacións etiquetadas co hashtag #dinoseto, aínda que iso non implica que esas sexan todas as que existen na rede social tomadas e publicadas co dinosauro (seguramente sexan moitas máis). Tamén hai máis hashtags, case tantos como visións de Dinoseto se poidan ter, dende os máis populares de #dinosetoforpresident, #dinosetostyle ou #dinosetotequeremos ás menos maistream de #dinosetoputojefe ou #dinosetoobsoleto (a cara e a cruz da visión da escultura de buxo). Dinoseto aparece xa en Google Maps como atracción turística local e se un busca o termo en Google, o buscador mostra 35.200 resultados («Sireno Vigo» aínda lle gana con 44.300 resultados, pero por pouco).\nMais o certo é que fóra de Internet é imposible, se se pasea polas rúas de Vigo, non atopar a Dinoseto sexa como sexa e sexa onde sexa. Dinoseto protagoniza todas as campañas municipais, ou iso parece cando pasas un tempo na cidade. A Dinoseto vímolo en carteis cargando bolsas das rebaixas ou celebrando o Nadal (os buses urbanos estaban cheos de debuxos de dinosauros desexando as boas festas). Nesas datas, por outra banda, viste unha bufanda luminosa e ten un papel destacado. No último ano, foi o protagonista real da cabalgata dos Reis Magos, de temática xurásica e na que convivían dinosauros e trogloditas nunha especie de estraña fantasía que podería ser o delirio dun creacionista pero que era a exaltación máxima da dinosetomanía. Non tivo vacacións despois: durante o entroido foi o protagonista dunha escultura especial á que unha pantasma chamada Anti-Vigo lle impedía avanzar. Dende fóra todo é excesivo (a mellor palabra para explicar todo isto é a inglesa over-the-top) e un tanto delirante. Todo é unha dinosetada, algo que hai case que vivilo para comprendelo. Por que a cabalgata dos Reis está chea de dinosauros?, che preguntan os que non viven na cidade. Resulta difícil dar unha resposta clara…\nDinoseto é, como apuntabamos, fillo da era de Internet e é probable que moitos lembremos perfectamente o día no que se converteu en tema do momento nas redes sociais, porque moitos o seguimos en tempo real tuits mediante. Uns traballadores de mantemento levaron unha escultura de buxo con forma de dinosauro para poñer nunha rotonda da rúa Rosalía de Castro da cidade e, aínda que pronto a retiraron, as fotos xa estaban feitas e xa estaban ben compartidas nas redes sociais. «É unha zona pija na que non querían esa cousa», dicía unha viguesa coa que falei do tema. Tendo en conta que esa rúa ten uns buxos con forma de flores resulta un tanto sorprendente a teoría (tan trapalleiro parece un deseño como o outro…). Naquel momento, díxose que todo fora unha equivocación e que o dinosauro tiña como destino real un parque na zona de Navia.\nPero este comezo vital foi a clave da súa fama. É xa unha frase feita e máis que feita, pero deixádeme empregala: as redes sociais botaban lume! O propio nome de Dinoseto foi acuñado polos internautas, que incluso compartiron fotos facendo un seguemento dos avistamentos pola estrada do dinosauro de buxo mentres era levado a un novo destino. Pode que o dinosauro fora unha horterada e pode que fose (insisto) a cousa máis fea xamais vista polo home (ou se cadra non, para gustos cores), pero convertido en Dinoseto era o fillo ben amado da rede. Era o rei do trending topic e un material tan bo para memes que era imposible deixalo marchar.\nNon marchou: acabou na mesma Porta do Sol viguesa, o epicentro da cidade e o lugar do Sireno, estrela caída ante o fulgor do dinosauro. Comezaba así xa non só a súa carreira como estrela das redes sociais, senón tamén como ese símbolo e material usado unha e outra vez polo concello que xa coñecemos.\nDinoseto ten unha presenza propia e dinámica nas redes sociais, aínda que non é exactamente oficial. Dinoseto ten un activo perfil en Facebook, no que mostra unha personalidade moi definida, brutalmente irónica e divertida. A súa páxina de fans non está xestionada polo concello (aínda que como me explicou unha vez unha amiga viguesa o propio Caballero ten respondido ás preguntas que o Dinoseto de Facebook lle fai online dende a súa tertulia cidadá na tele local), senón por un vigués que se mantén no anonimato.\nDinoseto (o de Facebook) falou comigo vía rede social (o de verdade non quixo falar e mantívose altivo no seu photocall do centro) e explicoume que detrás hai unha persoa con «coñecementos e experiencia en social media e community management e con ganas de divertir e concienciar á xente a partes iguais». «Probablemente (son) o maior —ou dos maiores— fans do propio Dinoseto», explica. A páxina en Facebook empezou no momento álxido de todo o Dinosetogate (acuñemos nós tamén un termo). Comezou «o mesmo día no que todo sucedeu» e nas primeiras xornadas xa tiña 3.000 seguidores. E o Dinoseto do Facebook dime algo que axuda a comprender bastante o éxito do dinosauro de buxo na súa fulgurante carreira como emblema da cidade: «un dos principais motivos do éxito de Dinoseto e das miñas páxinas é, sen dúbida, a orixinal, divertida e crítica forma que a xente de Vigo temos de entender a vida e todo o que nos sucede e rodea».\n«O Dinoseto paréceme unha idea caralluda», dime Alfonso, un dos turistas que se atopa no centro da cidade co dinosauro, convencido de que o buxo xurásico axuda a atraer xente á zona, xente que logo consume nas inmediacións. «Toda cidade ten as súas peculiaridades e Vigo ten un Dinoseto que a min particularmente si que me gusta», engade. Raquel, outra visitante, pensou tras velo que era gracioso «e algo como o Puppy de Bilbao». «Como algo anecdótico e gracioso penso que está ben», indica, «non está mal, pero Vigo ten cousas máis icónicas», engade. E para algúns a fama de Dinoseto chegou mesmo de antes: «Eu ao Dinoseto coñecíno a través de Twitter, que alguén me pasou unha foto», recorda Rocío, a quen lle fixo daquela moita gracia. «O que xa me parece un pouco máis cutre é que o empreguen dende o concello para todo. Iso quitoulle toda a gracia», asegura, «pero o comezo pareceume xenial».\n«Dinoseto penso que é o maior expoñente da boa xestión de imaxe de Caballero», di María, unha viguesa que recoñece que é fan do Dinoseto e non tanto das políticas do seu alcalde. «Onde outro alcalde vería un fallo e tería ido rapidamente a cambialo, Abel Caballero non só rescatou o dinosauro ante o clamor popular senón que ademais o puxo no mesmo centro de Vigo», afirma mentres falamos de como todo o Dinosetogate e a súa reconversión en símbolo é unha estupenda historia de construción da imaxe nos tempos das redes sociais e mentres ela me explica todos os vínculos que ve coa comunicación política. É algo que, sexa como sexa, o alcalde logrou levar ao seu terreo, asegura.\nE, en fin, cando lle confeso que como recén chegada todo este boom dos dinosauros (porque, por certo, hai máis cousas dentro da temática pola cidade adiante) me parece un pouco excesivo recoñece que si, que ela como habitante de sempre tamén o ve. «Si, tamén teño a sensación de que en ocasións roza o ridículo o tema dos dinosauros», apunta. «Non é preciso que todo en Vigo sexa de Dinoseto», engade. Porque non é que en Vigo apareceran pegadas de dinosauros como en Teruel ou que se teña unha colección fascinante de restos de dinosauros nun museo local. O dinosauro podería ter sido calquera outra cousa e a ninguén lle tería por que parecer mal.\n«Creo que a liña que separa o feito de que Dinoseto sexa, seguramente, xa o maior símbolo da cidade e o feito de que se nos teña ido o tema das mans… é tremendamente fina…», recoñece con humor o Dinoseto do Facebook. Pasou o momento de Dinoseto e estase a perder interese?, pregunto tamén. «Se cadra si que baixou un pouco o interese en Dinoseto, pero iso é algo lóxico e comprensible, tendo en conta o tremendo boom inicial e o moito que se estivo sobreexplotando a súa imaxe por parte das altas instancias», dime.\nSe o momento de Dinoseto como ídolo kitsch da cidade ten os días contados (que o dubido) é bastante probable que non tarden moito en atoparlle substituto como elemento de atracción no exuberante e rechamante. Ao fin e ao cabo, foi a mesma Vigo a cidade que inaugurou este mesmo verán unha ciberfonte, un xiro máis no moi español concepto de rotonda-con-cousas que inclúe varias pantallas led que mostran imaxes de Vigo e previsións do tempo. «Isto vai ser como Times Square, pero moito mellor», prometía (medio en broma, medio en serio?) o alcalde na inauguración, «porque vai estar en Vigo, ao ladiño do mar».\nClaro que por suposto eu non pensaba no tema de se Dinoseto se vai converter proximamente en algo «demasiado 2015» cando mercaba uns días antes as galletas de Dinoseto. Atopar merchandising do Dinoseto non é moi difícil, aínda que si o é prever o que pasará no futuro porque, segundo acaba de publicar a prensa local, o concello acaba de converter o dinosauro de buxo en marca rexistrada. Xusto fronte ao propio Dinoseto, venden unhas galletas na pastelería Sémola. As súas galletas son máis riquiñas que o propio Dinoseto, todo sexa dito (o de verdade ten ese aire lixeiramente inquietante…), e as dependentas da panadería son moi amables, así que non foi complicado falar con elas sobre o dinosauro e a súa versión doce. E si, a xente merca galletas de Dinoseto (son bastante populares). Mércanas os pais para os nenos, fans entusiastas especialmente cando están nesa idade na que os dinosauros lles parecen o máis; non as mercan os turistas estranxeiros e si as mercan os adultos para facer agasallos e para facer a gracia.\nAsí que a Dinoseto, ao final, haino que mirar sempre con eses ollos, os de non acabar de o tomar de todo en serio, para comprendelo e, sobre todo, aprecialo.\nCategorías:En Aberto, Luzes 43


5º E 6º, RUMBO AO FUTURO: junio 2012\nCon este retrouso ben coñecido por todos, os profes que demos clases en 6º este curso queremos despedirnos dos nosos alumnos e alumnas que tanta satisfacción nos deron. Queremos darlles as grazas a eles e as súas familias pola despedida tan emotiva que nos ofreceron a todos.\nNerviosos pola actuación, soubestes estar á altura das nosas expectativas e esperamos que sigades sendo como sodes e que no voso corazón haxa sempre unha parceliña para o CEIP A PEDRA.\nA emoción tan grande vivida non nos permite máis ca desexarvos unhas boas vacacións!!!!!!\nPublicado por Terceiro Ciclo de Primaria en 6/25/2012 No hay comentarios:\nPublicado por Terceiro Ciclo de Primaria en 6/05/2012 No hay comentarios: